Ξάνθη,18 Νοεμβρίου 2019

Δελτίο Τύπου

Οι συνθήκες που διαμορφώθηκαν στα χρόνια της δημοσιονομικής κρίσης, ευνόησαν την εφαρμογή νομοθετικών μέτρων ιδιαίτερα βλαπτικών για τον κόσμο της εργασίας. Οι επώδυνες μεταβολές σε κοινωνικά, εργασιακά και ασφαλιστικά δικαιώματα περιόρισαν την κοινωνική προστασία και δημιούργησαν εργασιακή ανασφάλεια σε μεγάλα τμήματα του εργατικού δυναμικού. Επιπλέον οι συχνές και αλλεπάλληλες νομοθετικές ρυθμίσεις, δημιούργησαν σύγχυση και ασάφεια στους πολίτες για ιδιαίτερα κρίσιμα θέματα όπως η συνταξιοδότηση και τα εργασιακά τους δικαιώματα.

Στο πλαίσιο αυτό το Εργατοϋπαλληλικό Κέντρο Ν. Ξάνθης, το Νομαρχιακό Τμήμα της ΑΔΕΔΥ Ξάνθης και το Ινστιτούτο Εργασίας/ΓΣΕΕ Αν. Μακεδονίας Θράκης, συνδιοργανώνουν εκδηλώσεις νομικής πληροφόρησης εργαζόμενων και ανέργων. Ειδικότερα:

* Τετάρτη 20 Νοεμβρίου 2019, 18:00 – 20:00, ημερίδα με εισηγήσεις νομικών του ΙΝΕ/ΓΣΕΕ για τις πρόσφατες αλλαγές στην ασφαλιστική και εργασιακή νομοθεσία.
* Πέμπτη 21 Νοεμβρίου 2019, 11:00 - 17:00, εξατομικευμένη πληροφόρηση ενδιαφερομένων για ασφαλιστικά, συνταξιοδοτικά και εργασιακά θέματα, μέσω κατ’ ιδίαν συζήτησης με εργατολόγους.

Οι εκδηλώσεις θα πραγματοποιηθούν στο Εργατοϋπαλληλικό Κέντρο Ν. Ξάνθης, Μ. Ρέματος 18. Για περισσότερες πληροφορίες επικοινωνήστε το Ινστιτούτο Εργασίας /Γ.Σ.Ε.Ε. Αν. Μακεδονίας Θράκης: 2541022681,2541084385 [xanthiinediktio@inegsee.gr](mailto:xanthiinediktio@inegsee.gr).

\*Οι εκδηλώσεις πραγματοποιούνται στο πλαίσιο του Υποέργου 1 της Πράξης «Εξ αποστάσεως και δια ζώσης υπηρεσίες Πληροφόρησης και Συμβουλευτικής Υποστήριξης και Ενδυνάμωσης Εργαζομένων και Ανέργων», του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Δια Βίου Μάθηση» με τη συγχρηματοδότηση Ελλάδας και Ευρωπαϊκής Ένωσης, ΕΣΠΑ 2014-2020.